અગાઉ પણ અનેક વખત રાજકોષીય નીતિ બદલાઇ પરંતુ ફુગાવો કંટ્રોલમાં આવ્યો નથી. જોકે આ પગલાંની સૌથી વધુ અસર મધ્યમવર્ગને જ પડશે. કારણ તેની ખરીદ શક્તિ અને અર્થતંત્ર પરની પકડ વધુ છે. એમ જણાવતા કચ્છ યુનિવર્સિટીના અર્થશાસ્ત્ર વિભાગનાં વડા કલ્પના સતીજા વધુમાં કહે છે, “હાલના સમયે મધ્યમવર્ગ દ્વારા સીમામર્યાદાની બહાર અનેક પ્રકારે ખર્ચા થાય છે. તેમની આવક પણ વધી રહી છે સાથે ખર્ચ પણ વધ્યો છે તેથી ફુગાવો વધે છે. નોટો રદ થવાથી શરૂઆતનો થોડો સમય મધ્યમવર્ગને તકલીફ પડશે. જોકે એકાદ વર્ષમાં આ પગલાંની સારી અસર દેખાવા લાગશે જ.